OSKA KOORDINATSIOONIKOGU KOOSOLEK

29. september 2021 nr 25

Tallinn, Kutsekoda ja Zoom

Algus kell 11.00, lõpp kell 13.00

Juhatas Mait Palts, Eesti Kaubandus-Tööstuskoda

Protokollis Liina Ruusa, Kutsekoda

**Osa võtsid**: Brit Rammul (Sten-Andreas Ehrlichi asendaja), Sotsiaalministeerium; Reelika Leetmaa, Eesti Töötukassa; Sille Kraam, Majandus- ja Kommunikatsiooniministeerium (Zoom); Riina Viiding, Teenistujate Ametiliitude Keskorganisatsioon TALO; Madis Aben (Erki Lõhmuste asendaja), Rahandusministeerium

**Puudus:** Veiko Kommusaar, Siseministeerium; Peep Peterson, Eesti Ametühingute Keskliit; Ülo Kaasik, Eesti Pank; Arto Aas, Eesti Tööandjate Keskliit

**Kutsutud:** Merlin Tatrik, Haridus- ja Teadusministeerium,Mario Lambing Majandus- ja Kommunikatsiooniministeerium

**Kutsekojast:** Yngve Rosenblad, Tiia Randma, Urve Mets, Andres Viia, Ingrid Lepik, Rain Leoma

**PÄEVAKORD**

1. Sissejuhatus
2. OSKA 2016–2018 valdkonnauuringute ettepanekute seire tagasiside analüüs
3. OSKA üldprognoosi esialgne kontseptsioon ja toimemudel – esialgse visiooni tutvustus sisendi saamiseks
4. Metoodika: koordinatsioonikogu muutuv roll
5. IT ametialade tööjõuvajaduse rahuldamise võimalused
6. Järgmise koosoleku teemad ja aeg
7. **Sissejuhatus**OSKA koordinatsioonikogu aseesimees Mait Palts avas koosoleku ja tutvustas päevakorda.
8. **OSKA 2016–2018 valdkonnauuringute ettepanekute seire tagasiside analüüs – Ingrid Lepik**

Valdkonnauuringute ettepanekute seire tagasiside analüüsi eesmärgiks oli uurida OSKA ettepanekute senist mõju. 16 valdkonna uuringu seire tulemuste järgi on muudatuste ellu kutsumiseks esitatud tegevustest enamik juba teostatud või elluviimisel. Suur osa nendest on seotud õppe ajakohastamise ja kvaliteedi teemadega. Kõige enam mitte rakenduvaid tegevusi puudutab õppemahtude muudatusi ning seadusloomet.

Lisaks hinnati analüüsis ettepanekute selgust ja seire protsessi efektiivsust. Edaspidi tehakse ettepanekuid arvuliselt vähem ning sõnastatakse võimalikult lühidalt, konkreetselt, mõõdetavalt ja üheselt mõistetavalt ning seire küsimustik koostatakse arvestades valdkondade eripära.

Analüüsi tulemusi kasutab OSKA meeskond uuringute koostamisel ja seire läbiviimisel.

Vaata täpsemalt lisast 1.

1. **OSKA üldprognoosi esialgne kontseptsioon ja toimemudel – esialgse visiooni tutvustus sisendi saamiseks – Yngve Rosenblad**OSKA üldprognoos annab ülevaatliku ning tervikliku teabe tööjõu- ja oskuste vajaduse ning tööjõu nõudluse ja pakkumise kohta Eestis nii tervikuna kui ka OSKA valdkondade, ametialagruppide, õppekavarühmade lõikes ning tööjõunõudluse- ja pakkumise komponentide lõikes. Üldprognoosi põhjal koostatakse OSKA üldraport. Vaadati üle üldprognoosi väljundid, mille kõiki osi pidas koordinatsioonikogu vajalikuks. Arutati läbi üldraporti sisu kavand. Üldraportist jäetakse välja Töötukassa lühiajaline tööjõuvajaduse prognoos. Tööjõu ja oskuste suuremate kitsaskohtade seiret peeti vajalikuks. Uut täiendkoolituse vajaduse infot soovitakse tihedamini kui iga 3 aasta järel, seda on võimalik uuendada igal aastal. Fookusteemade valikul soovivad oma sõna sekka öelda ka koordinatsioonikogu liikmed.

Vaata täpsemalt lisast 1.

1. **Metoodika: koordinatsioonikogu muutuv roll – Rain Leoma**

OSKA uue perioodi töös on plaan muuta koordinatsioonikogu rolli, et senise uuringutulemuste tutvustamise asemel keskenduda valdkonnaüleste sõlmküsimuste arutelule. Plaanis on edaspidi koordinatsioonikogule esitada aruteluks erinevad võimalikud lahendusteed ning vajadusel kaasatakse lisaeksperte. Uuringud tuuakse koordinatsioonikogusse varasemas etapis, kus tulemused ja ettepanekud on veel tööjärgus ning on võimalik veel sõlmküsimusi lahendada, lähtudes riigi strateegilistest prioriteetidest, reaalsetest võimalustest ja vajadustest. Sõlmprobleemide sisulised arutelud vajavad eeldatavasti rohkem aega kui senine OSKA uuringu tutvustus.

Koordinatsioonikogu liikmed nõustusid uut rolli piloteerima. Edaspidi kohtutakse vajadusel tihemini ja materjalid saadetakse kaks nädalat ette.

1. **IT ametialade tööjõuvajaduse rahuldamise võimalused – Andres Viia ja Urve Mets**

Koordinatsioonikogule tutvustati valmivast OSKA IKT valdkonna uuringust ilmnenud uusi aspekte, üleskerkinud dilemmasid, tööjõuvajaduse rahuldamise võimalusi ning IKT-spetsialistide hõive stsenaariumeid.

Koordinatsioonikogu liikmed pakkusid välja kaaluda IKT-spetsialistide hõivevajaduse kõige progressiivsema stsenaariumi väljatoomist uuringus, mille rahuldamine nõuab samas kompleksset lähenemist ja võib süvendada teiste majandusvaldkondade tööjõuprobleeme.

Vaata täpsemalt lisast 1

1. **Järgmise koosoleku teemad ja aeg**

**08. detsember 2021 kell 11-13**

* Uuringuaruannete kinnitamine
	+ IKT
	+ Sotsiaalvaldkond
	+ Üldoskuste meta-analüüs
* Üldprognoosi prototüüp: näidikulehed

Ülejärgmise koosoleku aeg lepitakse kokku Doodle küsitluses.

Teemad:

* + - * Üldprognoosi prototüüp: väljaanne
			* Oskuste klassifikaatori rakendamine
			* OSKA I rahastusperioodi lõpp – ülevaade programmi täitmisest

Koosoleku juhataja Protokollija

Mait Palts Liina Ruusa